CELEX: 62012CN0122
Language: sl
Date: 2012-03-05 00:00:00
Title: Zadeva C-122/12 P: Pritožba, ki jo je 5. marca 2012 vložil Bernhard Rintisch zoper sodbo Splošnega sodišča (sedmi senat) z dne 16. decembra 2011 v zadevi T-152/09, Bernhard Rintisch proti Uradu za usklajevanje na notranjem trgu (znamke in modeli) (UUNT)

9.6.2012   
            
            
               SL
            
            
               Uradni list Evropske unije
            
            
               C 165/10
            
         Pritožba, ki jo je 5. marca 2012 vložil Bernhard Rintisch zoper sodbo Splošnega sodišča (sedmi senat) z dne 16. decembra 2011 v zadevi T-152/09, Bernhard Rintisch proti Uradu za usklajevanje na notranjem trgu (znamke in modeli) (UUNT)
   (Zadeva C-122/12 P)
   2012/C 165/17
   Jezik postopka: angleščina
   
      Stranke
   
   
      Pritožnik: Bernhard Rintisch (zastopnik: A. Dreyer, odvetnik)
   
      Drugi stranki v postopku: Urad za usklajevanje na notranjem trgu (znamke in modeli) (UUNT), Valfleuri Pâtes alimentaires SA
   
      Predloga
   
   Pritožnik Sodišču predlaga, naj:
   
               —
            
            
               razveljavi sodbo sedmega senata Splošnega sodišča z dne 16. decembra 2011 v zadevi T-152/09;
            
         
               —
            
            
               UUNT naloži plačilo stroškov postopka.
            
         
      Pritožbeni razlogi in bistvene trditve
   
   Pritožnik predlaga, naj se izpodbijana sodba razveljavi zaradi tega, ker naj bi Splošno sodišče kršilo člen 74(2) Uredbe Sveta (ES) št. 40/94 (1) (Uredba o znamki Skupnosti) (sedaj člena 76(2) Uredbe (ES) št. 207/2009 (2)) in zlorabilo pooblastila. Pritožnik meni, da je Splošno sodišče napačno razlagalo člen 74/2 Uredbe (ES) št. 40/94 s tem, da je odločilo, da je odbor za pritožbe ravnal prav, ko ni upošteval dokumentov in dokazov, ki jih je predložil pritožnik. Splošno sodišče naj bi napačno odločilo, da je odbor za pritožbe zakonito zavrnil izvrševanje diskrecijske pravice s tem, da ni upošteval zgoraj navedenih dokumentov.
   
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1).
   
      (2)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).